Sparekassen Hobro har masser af penge. De har så mange penge, at de nu leder med lys og lygte efter folk der vil låne pengene. Sparekassen har en milliard kroner de skal finde lånere til. Ellers bliver driften af sparekassen ikke tilfredsstillende. Det skriver Finanswatch. Sparekassen skriver på sin hjemmeside: Har du brug for et lån? - så kontakt sparekassen. Vi har stor udlånskapacitet og er klar til at hjælpe med lån til alle gode og sunde formål både for nuværende og nye privat-og erhvervskunder. Fortæl os om dine planer og få dine drømme opfyldt med et lån. Sparekassen Hobro forsøger at finde lånere til pengene. De går primært efter at låne ud til nye biler, huse, erhvervslivet og landmænd med orden i driften. Sparekassen Hobro fik et overskud på 12,9 millioner kroner i 2010. Sparekassens bidrag til Bankpakke 1 blev på 25,6 millioner kroner i 2010. Uden Bankpakke 1 ville årsresultatet før skat have været tre gange så højt.

Referat:
Sparekassen Hobro har en milliard kroner til udlån, og søger på alle mulige måeder at finde lånere til pengene.

 